Varun Gandhi: ഇങ്ങനെയെങ്കില് സര്ക്കാരിന്റെ ആവശ്യമെന്താണ് ...? പ്രളയക്കെടുതിയില് UP സര്ക്കാരിനെ ആക്രമിച്ച് BJP നേതാവ് വരുണ് ഗാന്ധി New Delhi: യോഗി ആദിത്യനാഥിന്റെ നേതൃത്വത്തിലുള്ള ഉത്തര്പ്രദേശ് സര്ക്കാരിനെ രൂക്ഷമായി വിമര്ശിച്ച് ബി.ജെ.പി എം.പി വരുണ് ഗാന്ധി. പൗരന്മാര് സ്വന്തം കാര്യം സ്വയം നോക്കണമെങ്കില് പിന്നെ എന്തിനാണ് സര്ക്കാര് എന്നായിരുന്നു വരുണ് ഗാന്ധിയുടെ ചോദ്യം. കരിമ്ബ് കര്ഷകരോടുള്ള സംസ്ഥാന സര്ക്കാരിന്റെ സമീപനത്തെക്കുറിച്ചും ലഖിംപൂര് ഖേരി അക്രമത്തെക്കുറിച്ചും മുന്പ് ചോദ്യങ്ങള് ഉന്നയിച്ച ഉത്തര്പ്രദേശിലെ പിലിബിത്തില് നിന്നുള്ള എംപിയായ വരുണ് ഗാന്ധി Varun Gandhi ഇത്തവണ സംസ്ഥാനത്തെ പ്രളയബാധിതരുടെ അവസ്ഥ ചൂണ്ടിക്കാട്ടിയാണ് സര്ക്കാരിനെതിരെ ആരോപണം ഉന്നയിച്ചത്. കനത്ത മഴയില് ജനങ്ങള് ദുരിതം അനുഭവിക്കുമ്ബോള് പോലും സര്ക്കാര് തക്ക സമയത്ത് സഹായത്തിന് എത്തുന്നില്ല എന്ന് വരുണ് ഗാന്ധി ചൂണ്ടിക്കാട്ടി. പൗരന്മാര് സ്വന്തം കാര്യം സ്വയം നോക്കണമെങ്കില് പിന്നെ എന്തിനാണ് ഒരു ഭരണസംവിധാനം എന്നും വരുണ് ഗാന്ധി ചോദിച്ചു. പ്രളയബാധിത പ്രദേശങ്ങളുടെ ചിത്രങ്ങളും ദുരിതബാധിതര്ക്ക് വിതരണം ചെയ്ത അടിയന്തിര സഹായത്തിന്റെ ചിത്രങ്ങളും പങ്കുവച്ചായിരുന്നു വരുണ് ഗാന്ധിയുടെ പ്രതികരണം. വരുണ് ഗാന്ധിയുടെ മണ്ഡലമായ പിലിബിത്തില് കനത്ത മഴ നാശം വിതച്ചിരുന്നു. കഴിഞ്ഞ രണ്ടുദിവസമായി പെയ്ത മഴയില് ബറേലി, പിലിബിത് ജില്ലകളിലായി മൂന്നുപേര്ക്ക് ജീവന് നഷ്ടമാകുകയും ചെയ്തിരുന്നു. ശാരദ, ദോഹ എന്നീ നദികള് കരകവിഞ്ഞ് ഒഴുകി. നദിക്കരയിലെ നിരവധി ഗ്രാമത്തില് വെള്ളത്തിനടിയിലാകുകയും ചെയ്തിരുന്നു. ശാരദ നദിയില് വെള്ളം കൂടിയതോടെ 500ഓളം പേരുടെ വീടുകളാണ് വെള്ളത്തിനടിയിലായത്. മരിച്ചവരില് നിന്നും അവയവദാനം നിര്ബന്ധമാക്കണം ബില്ലുമായി വരുണ് ഗാന്ധി ചൊവ്വാഴ്ച രാത്രി പിലിബിത്ത് ജില്ല ഭരണകൂടം ആര്മിയുടെ സഹായം തേടിയിരുന്നു. 26ഓളം പേരെയാണ് സുരക്ഷസേന ബുധനാഴ്ച രാവിലെ എയര്ലിഫ്റ്റ് ചെയ്തത്. അതേസമയം, വെള്ളപ്പൊക്കത്തില് വിള നാശം സംഭവിച്ച കര്ഷകര്ക്ക് നഷ്ടപരിഹാരം നല്കണമെന്ന ആവശ്യവുമായി വരുണ് ഗാന്ധി യോഗി ആദിത്യനാഥിന് കത്തെഴുതിയിരുന്നു. BJP എം.പിയാണെങ്കിലും അടുത്തിടെയായി പാര്ട്ടി നേതൃത്വവുമായി ഇടഞ്ഞുനില്ക്കുകയാണ് വരുണ് ഗാന്ധി. കര്ഷകസമരവും യു.പി ലഖിംപൂര് ഖേരി കര്ഷക കൊലയുമായി ബന്ധപ്പെട്ടും പാര്ട്ടിയോട് കടുത്ത അതൃപ്തി വരുണ് ഗാന്ധി രേഖപ്പെടുത്തിയിരുന്നു. ലഖിംപൂര് ഖേരി സംഭവത്തില് കേന്ദ്രമന്ത്രി അജയ് മിശ്രക്കും മകന് ആശിഷ് മിശ്രക്കും എതിരെയും വരുണ് ഗാന്ധി രംഗത്തെത്തിയിരുന്നു. കര്ഷകര്ക്ക് നീതി ലഭ്യമാക്കണമെന്ന് അദ്ദേഹം ആവശ്യപ്പെട്ടിരുന്നു. പിന്നാലെ, വരുണ് ഗാന്ധിയെയും മാതാവ് മനേക ഗാന്ധിയെയും ബിജെപി ദേശീയ നിര്വാഹക സമിതിയില്നിന്ന് ഒഴിവാക്കിയിരുന്നു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.